b'\n_START_ARTICLE_\nViktoras Pelevinas\n_START_PARAGRAPH_\nViktoras Pelevinas (rus. \xd0\x9f\xd0\xb5\xd0\xbb\xd0\xb5\xd0\xb2\xd0\xb8\xd0\xbd, \xd0\x92\xd0\xb8\xd0\xba\xd1\x82\xd0\xbe\xd1\x80 \xd0\x9e\xd0\xbb\xd0\xb5\xd0\xb3\xd0\xbe\xd0\xb2\xd0\xb8\xd1\x87, 1962\xc2\xa0m. lapkri\xc4\x8dio 22 d. Maskvoje)\xc2\xa0\xe2\x80\x93 rus\xc5\xb3 gro\xc5\xbein\xc4\x97s literat\xc5\xabros ra\xc5\xa1ytojas. Jo knygoms da\xc5\xbenai b\xc5\xabdingi mokslin\xc4\x97s fantastikos \xc5\xbeanro formal\xc5\xabs bruo\xc5\xbeai, kurie panaudojami kuriant daugiasluoksnius postmodernistinius tekstus, sujungiant populiariosios kult\xc5\xabros ir paslaptingos filosofijos elementus. Kai kurie kritikai jo tekstus priskiria Naujojo nuo\xc5\xa1irdumo ar Naujojo realizmo literat\xc5\xabriniams jud\xc4\x97jimams.\n_START_SECTION_\nBiografija\n_START_PARAGRAPH_\nPo mokyklos V. Pelevinas baig\xc4\x97 Maskvos energetikos institut\xc4\x85, v\xc4\x97liau lank\xc4\x97 k\xc5\xabrybinio ra\xc5\xa1ymo seminarus Literat\xc5\xabros institute. Eidamas \xe2\x80\x9eMokslo ir religijos\xe2\x80\x9c \xc5\xbeurnalo redaktoriaus pareigas buvo atsakingas u\xc5\xbe Ryt\xc5\xb3 misticizmo straipsni\xc5\xb3 cikl\xc4\x85._NEWLINE_Ra\xc5\xa1ytojo pirma istorija publikuota 1989\xc2\xa0m., v\xc4\x97liau trejus metus jis spausdinosi \xc4\xafvairiuose \xc5\xbeurnaluose ir rinkiniuose. 1992\xc2\xa0m. jo knyga \xe2\x80\x9eM\xc4\x97lynasis \xc5\xbeibintas\xe2\x80\x9c buvo apdovanota Rusijos Ma\xc5\xbeosios knygos apdovanojimu. Tais pa\xc4\x8diais metais pasirod\xc4\x97 jo pirmoji apysaka \xe2\x80\x9eOmonas Ra\xe2\x80\x9c._NEWLINE_Ra\xc5\xa1ytojas retai duoda interviu, o kai duoda, kalba apie proto prigimt\xc4\xaf, o ne apie savo paties ra\xc5\xa1ym\xc4\x85. Nuo 2006\xc2\xa0m. jis leido visus savo tekstus publikuoti internete nekomerciniam naudojimui. Kai kurie romanai taip pat prieinami garso formatu rus\xc5\xb3 kalba.\n_START_SECTION_\nLiterat\xc5\xabrinis stilius\n_START_PARAGRAPH_\nPelevino prozoje da\xc5\xbeniausiai n\xc4\x97ra dialogo tarp autoriaus ir skaitytojo. Tai atitinka jo filosofij\xc4\x85, kad did\xc5\xbei\xc4\x85ja dalimi tekstui suteikia prasm\xc4\x99 skaitytojas. Ant jo romano \xe2\x80\x9eBabilonas\xe2\x80\x9c vir\xc5\xa1elio para\xc5\xa1yta tokia fraz\xc4\x97: \xe2\x80\x9eBet kokia mintis, kilusi skaitant \xc5\xa1i\xc4\x85 knyg\xc4\x85, yra autorini\xc5\xb3 teisi\xc5\xb3 subjektas. Nesankcionuotas m\xc4\x85stymas draud\xc5\xbeiamas.\xe2\x80\x9c'